**Γενικές εκλογές** διεξήχθησαν στα Φίτζι στις 14 Νοεμβρίου 2018.  Το αποτέλεσμα ήταν μια νίκη για το κυβερνών κόμμα Πρώτα τα Φίτζι του πρωθυπουργού Φρανκ Μπαϊνιμαράμα, το οποίο έλαβε λίγο περισσότερο από το 50% των ψήφων και 27 από τις 51 έδρες στο κοινοβούλιο, με απώλειες πέντε εδρών.  Το κύριο κόμμα της αντιπολίτευσης, το Σοσιαλδημοκρατικό Φιλελεύθερο Κόμμα, κέρδισε έξι έδρες, ενώ το Κόμμα της Εθνικής Ομοσπονδίας διατήρησε τις τρεις έδρες του. 

Στις εκλογές διαπιστώθηκε επίσης ότι η εκπροσώπηση των γυναικών στο κοινοβούλιο θα ανέλθει στο 20%, με 10 γυναίκες να εκλέγονται.

Ιστορικό και εκστρατεία
-----------------------

Στις 30 Σεπτεμβρίου ο πρωθυπουργός Φρανκ Μπαϊνιμαράμα ανακοίνωσε ότι οι εκλογές θα διεξαχθούν στις 14 Νοεμβρίου 2018. Ο πρόεδρος Τζορτζ Κονρότε διέλυσε στη συνέχεια το κοινοβούλιο σύμφωνα με το άρθρο 58 (3) του Συντάγματος, κατόπιν συμβουλής του Πρωθυπουργού. 

234 υποψήφιοι που εκπροσωπούν έξι πολιτικά κόμματα έλαβαν μέρος στις εκλογές και 56 από τους υποψηφίους ήταν γυναίκες.  Ο αριθμός των υποψηφίων για το ψηφοδέλτιο καταρτίστηκε στις 18 Οκτωβρίου. 

Κατά τη διάρκεια της προεκλογικής εκστρατείας, ο ηγέτης του κόμματος Πρώτα τα Φίτζι Φρανκ Μπαϊνιμαράμα δήλωσε ότι ήθελε να κερδίσει όλες τις 51 κοινοβουλευτικές έδρες και να κυβερνήσει χωρίς αντιπολίτευση υποστηρίζοντας ότι τα δύο βασικά κόμματα της αντιπολίτευσης αντιπροσώπευαν τα συμφέροντα των i-Taukei και των Ινδο-Φιτζιανών και όχι όλων των Φιτζιανών.  Το κόμμα SODELPA (Σοσιαλδημοκρατικό Φιλελεύθερο Κόμμα) υποσχέθηκε να αποκαταστήσει το Μεγάλο Συμβούλιο Αρχηγών εντός 100 ημερών αν εκλεγεί και να εξετάσει το ενδεχόμενο αλλαγής του εκλογικού συστήματος για την αποκατάσταση των κοινοτήτων.  Αργότερα υποσχέθηκαν ρητά να επαναφέρουν το Σύνταγμα του 1997. 

Επίσης στη διάρκεια της προεκλογικής εκστρατείας ο ηγέτης της SODELPA, Σιτιβένι Ραμπούκα, κατηγορήθηκε και αθωώθηκε με την κατηγορία της ψευδούς δήλωσης των περιουσιακών στοιχείων και υποχρεώσεων του στον επόπτη των εκλογών.  Η προσφυγή της Ανεξάρτητης Επιτροπής των Φίτζι κατά της Διαφθοράς (FICAC)  η οποία θα μπορούσε να είχε ως αποτέλεσμα την έκπτωση του Ραμπούκα δύο ημέρες πριν την ψηφοφορία, απορρίφθηκε, ενώ η FICAC υποχρεώθηκε να καταβάλει έξοδα ως αποζημίωση.  Λίγο πριν το αποτέλεσμα της έφεσης ο Ραμπούκα κλήθηκε και πάλι από την αστυνομία με απροσδιόριστες κατηγορίες.

Την ημέρα των εκλογών, η ψηφοφορία σταμάτησε σε 26 εκλογικά κέντρα λόγω καταρρακτώδους βροχής και πλημμύρας.  Τα ψηφοδέλτια που ρίχτηκαν σε αυτά τα εκλογικά κέντρα καταστράφηκαν. Η ψηφοφορία ξεκίνησε με νέα ψηφοδέλτια το Σάββατο 17 Νοεμβρίου.

Εκλογικό σύστημα
----------------

Τα 51 μέλη του Κοινοβουλίου εκλέχθηκαν από μια ενιαία εθνική εκλογική περιφέρεια με αναλογική εκπροσώπηση ανοιχτού καταλόγου, με εκλογικό όριο 5%. Οι έδρες κατανέμονται με τη μέθοδο d'Hondt.

Αποτελέσματα
------------

| Κόμμα | Ψήφοι |  % | Έδρες | +/- |
| --- | --- | --- | --- | --- |
|  | Πρώτα τα Φίτζι (FijiFirst) | 227.241 | 50,02 | 27 | -5 |
|  | Σοσιαλδημοκρατικό Φιλελεύθερο Κόμμα  | 181.072 | 39,85 | 21 | +6 |
|  | Κόμμα Εθνικής Ομοσπονδίας | 33.515 | 7,38 | 3 | 0 |
|  | Κόμμα Ενότητας των Φίτζι | 6.896 | 1,52 | 0 | Νέο |
|  | ΕΛΠΙΔΑ | 2.811 | 0,62 | 0 | Νέο |
|  | Εργατικό Κόμμα των Φίτζι | 2.800 | 0,62 | 0 | 0 |
| Άκυρα / λευκά ψηφοδέλτια | 4.179 | - | - | - |
| **Σύνολο** | **458.335** | **100** | **51** | **+1** |
| Εγγεγραμμένοι ψηφοφόροι / συμμετοχή | 637.527 | 71,27 | - | - |
| Πηγή: Φίτζι |

Επακόλουθα
----------

Το κυβερνών κόμμα Πρώτα τα Φίτζι έχασε 5 έδρες, αλλά διατήρησε την πλειοψηφία στο Κοινοβούλιο. Ο ηγέτης του κόμματος Πρώτα τα Φίτζι Φρανκ Μπαϊνιμαράμα απέδωσε την απώλεια των ψήφων στις κακές καιρικές συνθήκες.  Ο Μπαϊνιμαράμα ορκίστηκε ως πρωθυπουργός στις 20 Νοεμβρίου και διόρισε ένα υπουργικό συμβούλιο αργότερα.

Παραπομπές
----------

1. ↑  FEO Launches 2018 General Elections Publication Handbook Fiji Sun, 19 Ιανουαρίου 2018
2. ↑  Fiji election: Bainimarama returned as PM in slim victory The Guardian, 18 Νοεμβρίου 2018
3. ↑  More women, bigger opposition in Fiji parliament Radio New Zealand, 19 Νοεμβρίου 2018
4. ↑  «Six political parties to contest Fijian elections». RNZ. 16 Οκτωβρίου 2018. Ανακτήθηκε στις 16 Οκτωβρίου 2018.
5. ↑  «Candidate numbers drawn». FBC. 18 Οκτωβρίου 2018. Αρχειοθετήθηκε από το πρωτότυπο στις 15 Νοεμβρίου 2018. Ανακτήθηκε στις 15 Νοεμβρίου 2018.
6. ↑  «Bainimarama hits out at opposition». RNZI. 8 Οκτωβρίου 2018. Ανακτήθηκε στις 20 Νοεμβρίου 2018.
7. ↑  «Fiji's Great Council of Chiefs restored in 100 days under SODELPA - Rabuka». RNZI. 19 Οκτωβρίου 2018. Ανακτήθηκε στις 20 Νοεμβρίου 2018.
8. ↑  Vilimaina Naqelevuki (6 Νοεμβρίου 2018). «2018 General Election: SODELPA to bring back 1997 Constitution if it wins». Fiji Times. Ανακτήθηκε στις 20 Νοεμβρίου 2018.
9. ↑  «Campaign continues after Rabuka found not guilty». RNZI. 26 Οκτωβρίου 2018. Ανακτήθηκε στις 20 Νοεμβρίου 2018.
10. ↑  «Fiji CJ to rule on FICAC appeal two days before election». RNZI. 31 Οκτωβρίου 2018. Ανακτήθηκε στις 20 Νοεμβρίου 2018.
11. ↑  «Appeal against Rabuka dismissed by Chief Justice». RNZI. 12 Νοεμβρίου 2018. Ανακτήθηκε στις 20 Νοεμβρίου 2018.
12. ↑  «Fiji's Rabuka not worried about latest police summons». RNZI. 10 Νοεμβρίου 2018. Ανακτήθηκε στις 20 Νοεμβρίου 2018.
13. ↑  «Voting suspended at 26 polling stations in Fiji due to weather». RNZ. 14 Νοεμβρίου 2018. Ανακτήθηκε στις 20 Νοεμβρίου 2018.
14. ↑  Electoral system IPU
15. ↑  Electoral system for national legislature – Fiji Αρχειοθετήθηκε 2018-09-04 στο Wayback Machine. IDEA
16. ↑  «Fiji's election winner blames rain for drop in support». RNZI. 20 Νοεμβρίου 2018. Ανακτήθηκε στις 20 Νοεμβρίου 2018.
17. ↑  «Frank Bainimarama sworn in as Fiji PM». RNZI. 20 Νοεμβρίου 2018. Ανακτήθηκε στις 20 Νοεμβρίου 2018.